  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Нимысьтыз ожгар ужрад мынон интые но госпитале Удмуртиысь куинь УАЗ но ватсаса юрттэт келязы. Со сярысь элькун тӧролэн но кивалтэтлэн пресс-службазы ивортӥз. Гуманитарной юрттэтэз «Помощь фронту Ижевск Мы вместе Удмуртия» мынэтысь волонтёръёс элькунын улӥсьёслэн, мерлыко огазеяськонъёслэн но ужбергатӥсьёслэн юрттэменызы люказы. « Котькуд машина ожгарчиослэн куронъёссыя бичам грузэн тырмытэмын: корт гуръёс, генераторъёс, ӵыжатон аппаратъёс, адсконтэм карись сетьёс, палаткаос, шуныт дӥсь, эмъюмъёс, сиён-юон. Озьы ик госпитале утялтон тӥрлык, улосчиосын вурем арбериос – штанъёс, футболкаос, флислэсь кофтаос, шапкаос, котыр тырон пуйыос, сиён-юон, ческыт сиёнъёс, нылпиослэсь суредъёссэс но гожтэтъёссэс келямы » Гузелия Усимова, волонтёръёслэн «Помощь фронту Ижевск Мы вместе Удмуртия» мынэтсылэн одӥгез кивалтӥсез «Сообщество» фонд транспорт понна тыриз. Тодэ вайытом, азьвыл нимысьтыз ожгар ужрад мынон интые элькунысь кык машина, мунчо бугро но адсконтэм карись сетьёс ыстӥзы. Ватсалом, Удмуртиысь кык ожгарчиосты пленысь берыктӥзы. Тегъёс: нимысьтызужрад ожгарчиос юрттэт Удмуртия  